**2. napirend**

**E l ő t e r j e s z t é s**

**Köveskál Község Önkormányzata Képviselő-testületének**

**2024. március 18-án tartandó nyilvános ülésére**

**Tárgy: Köveskál Község Településrendezési eszközök módosítása kapcsán főépítészi feljegyzés elfogadása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes jegyző

Tisztelt Képviselő-testület!

Köveskál Község Önkormányzata Képviselő-testülete a 18/2022. (XII.14.) önkormányzati rendelettel fogadta el az új Helyi Építési Szabályzatát.

A hatályos szabályozás vonatkozásában módosítási igények kerültek benyújtásra Köveskál Község Önkormányzatához, mely vonatkozásban a Képviselő-testület a februári ülésén egyetértett, a településrendezési eszközök módosításáról döntöttek.

Az általános eljárás szabályai alapján, első ütemben hivatali kapun meg kell keresni a környezet védelméért felelős szervezeteket, hogy kérnek-e a módosításhoz környezeti értékelést, ez a 2/2005. (I.11.) Kr. szerint ill. a 419/2021. (VII. 15.) Kr szerint maximum 15 napos véleményezés. Tervezői javaslat szerint a fent leírt módosítás a környezetre káros hatással nem lesz.

Ezután a véleményezési anyag készül el és a véleményezést és a partnerségi egyeztetést párhuzamosan kell lefolytatni az E-TÉR egyeztető felületen és a honlapon, mely a 419/2021. (VII. 15.) Kr.66.§ (2) bekezdés b) pontja alapján 15 nap. A véleményezést Képviselő-testületi döntéssel kell lezárni, majd utána lehet benyújtani záró véleményezésre az anyagot az Állami Főépítésznek. Ez 21 napos véleményezési idő.

A településrendezési eszközök módosításának tartalmáról Feljegyzést kell készíteni és azt is a Képviselő-testületnek kell elfogadnia. A Feljegyzést a vezető tervező Bárdosi Andrea készítette főépítész egyetértésével.

A februári döntés keretében nem került elfogadásra a főépítészi feljegyzés.

A feljegyzés jelen előterjesztés mellékletét képezi.

Kérem, hozzák meg döntésüket.

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK …./2024. (….) HATÁROZATA**

***Köveskál Község Településrendezési eszközök módosítása kapcsán főépítészi feljegyzés elfogadásáról***

Köveskál Község Önkormányzata Képviselő-testülete elfogadja a Településrendezési eszközök módosításának véleményezési tervdokumentációjának tartalmára vonatkozó Feljegyzést.

A Képviselő-testület felhatalmazza a Polgármestert, hogy a döntésről értesítse a tervezőt.

**Felelős**: Györffy Szabolcs Zoltán polgármester

**Határidő**: azonnal